# Karel ende Elegast/Deel 4

Bequaemgroepe: Karel ende Elegast
600  Dan sel ic deylen ende ghi sult kiesen  Dies achter gaet moet riesen  Elegast seide waer leit den scat.  Lieue gheselle segt mi dat  Ende in wat stede 605  Het mach daer sijn ic vare mede  Ic wils wesen vroet:  Eer ic v volghe eenen voet  Doen seide karel die edel man.  Ic selt v berechten dan 610  Die coninc heeft so groot een scat  Het mochten luttel deeren dat.  Vansinen scatte daer hi leghet  Als die coninc seghet.  Datti hem seluen stelen wille 615  Elegast en sweech niet stille  Hi seyde dat moet mi god verbieden[fol. 13r]
 Si en leuen niet diet mi rieden  Dat ic den coninc dade scade  Al heeft hi mi bi quaden rade. 620  Mijn goet ghenomen ende verdreuen  Ic sel hem al mijn leuen  Goet vrient sijn na mijn macht.  In sijn scade en coem ic te nacht  Want hi is gerechtich heere 625 Dade ic hem anders dan eere  Ic mochs mi scamen voor gode  Men mochs mi gheraden node  [.]Ls dit die coninc verstoet  Was hi blide in sinen moet: 630 Dat hem elegast die dief  Goet gonste ende hadde lief.  Hi pensde mochti keeren.  Behouden sijnder eeren  Hi souden goets so vele geuen 635  Hi souder mit eeren sijn daech op leuen  Sonder stelen ende rouen  Des mocht men hem gelouen  Na dien gepense daer hi in was.  Vraechde elegaste das 640  Oft hien yewers wilde leyden  Daer si tgoet onder hem beyden:  Mochten beiaghen op dien nacht  Hi deder toe sijn beste cracht.  Gheerne ende sijn behindichede[fol. 13v]
645  Woude hi hem laten varen mede.  ELegast sede ia ic gerne  Men weet niet ghi segt in scerne  Theggericx van eggermonde  Daer moghen wi stelen sonder sonde 650  Die des conincs suster heeft.  Het is scade dat gi leeft  Hi heeft den menighen verraden  Ende ghebrocht in groter scaden  Ende ooc mede sinen heere 655  Soudi nemen lijf ende eere  Mocht na sinen wille gaen  Dat heb ic wel verstaen.  Nochtan houti vanden coninc  Herde menich scone dinc 660  Beyde borch ende leen  Al en haddi toeuerlaet anders geen  Het mochten luttel deeren  Dat wi vanden sinen teeren:  Daer selen wi varen ist v wille 665  Die coninc peynsde ende sweech al stille  Na dat daer ghescepen stoet  Dat daer ware stelen goet.  Al hadden sijn suster gheuangen  Si souden node laten hangeu 670  Dus droeghen si ouereen  Daer te varen onder hem tween  Te stelen eggerics scat.[fol. 14r]
 Die coninc hem niet en vergat  Hi quamen ghereden op een velt 675  Op haer orssen wel ghestelt  Daer vonden si een ploech staen  Die coninc beette neder saen  Ende elegast reet voren  Daer si den wech hadden vercoren 680  Die coninc namt tcouter in die hant  Dat hi aen die ploech vant  Hi pensde in sinen moet  Dit is den ambocht goet  Die grauen wil in borghen 685  Hi moeter toe besorghen  Sulcke dinc als hem bedorste.  Doe sat hi op al sonder vorste.  Ende volchdde elegaste  Na met sporen vaste: 690  Die een luttel was voren  Verstaet so moechdi horen  Doen si quamen voor die veste  Die de scoonste was ende die beste  Die yewaert stoet opten rijn 695  Elegast sprac hier wil ic sijn  Nv siet seyti adelbrecht.  Wat dunct v ghedaen te recht  Ic wil wercken bi uwen rade.  Mi ware leet gheschiede v scade 700  Datmen mochte seggen dan[fol. 14v]
 Het quam al bi desen man:  Die coninc antwoerde na dier talen  En quam noyt binnen der salen  Noch inden houe daer ic weet. 705  Het soude mi wesen ongereet  Soudicker nv binnen gaen  An v seluen moet al staen  Elegast seide tis mi lief  Sidi een behendich dief. 710  Dat sal ic cortelic verstaen  Laet ons een gat maken gaen  Inder muer ter goeder vre.  Daer wi moghen crupen dore  Dit loueden si beyde wel 715  Si bonden hoer orssen snel.  Ende ghingen ten muere sonder gheluyt  Elegast trec een yser vut  Daer hi den muer mit soude picken  Doe began die coninc te trecken 720  Tcouter voert vander ploech  Doe stont elegast ende loech  Ende vraechde waer hijt dede maken  Constic tsmeesters huus gheraken  Ic dede maken sulc een 725  Dus ghedaen en sach ic noyt gheen  Beseghen tot sulcken sticken:  Daermen mey doer soude picken  Die coninc sprac het mach wel sijn[fol. 15r]
 Ic quam gheuaren opten rijn 730  Dies is leden die derde dach  Dat ic voer om mijn beiach  Daer moestic mijn yser laten  Het ontuiel mi opter straten  Daermen mi volchde achter 735  En dorste niet keeren door den lachter:  Dus was ic mijns yser aue  Ende dit nam ic bider mane  Daer ict vant aen een ploech  Elegast sprac het is goet genoech 740  Mogen wi daer te punte in geraken  Hier na doet een ander maken  Si lieten die tale si maecten tgat  Elegast voechdent bat  Dat hi daer toe dede sine leden. 745  Dant den conic karel dede  Al was hi groot ende sterc  Hi en conste niet sulc werc  Doen si tgat vander muere.  Hadden bracht al duere 750  Ende si daer in souden gaen  Elegast sprac ghi sult ontfaen.  Hier buten daer ic v sel brenghen  Hi en woudes niet ghehenghen  Dat die coninc binnen quame. 755  So sere ontsach hi hem der onuramen.  Hi en dochten geen behendich dief[fol. 15v]
 Nochtan woudi leet ende lief  Met hem deylen sijn ghewin  Die coninc bleef buten elegast ginc in 760  Elegast conste behendichede.  Die hi proefde ter menigher stede  Die was minlic ende mate.  Hi trac een cruyt vut eenen vate  Ende deet binnen sinen monde 765  Die sulc een hadde hi verstonde.  Wat hanen craeyen ende honden bilen  Doen verstont hi ter wilen  An enen hane an enen hont.  Ende seide dat die coninc stont 770  Buten den houe in haer latijn  Elegast sprac hoe mach dit sijn  Soude die coninc sijn hier voren.  Ic duchte dat mi naket toren  Ic ben verraden na mijn ghedochte 775  Oft mi verleyt alfs gedrochte  [.]Legast ginc daer hi den coninc liet:  Ter stede daer hi van hem schiet  Ende seide hem wat hi hadde verstaen.  Hem en bedrogge sijn waen 780  Beyde aen hanen ende aen houden.  Diet in haer latijn vonden  Dat die coninc ware daer  Mer hi en wiste niet hoe naer  Doen seyde karel die edel man[fol. 16r]
785  Wie heuet v gheseit dan:  Wat soude die coninc hier doen  Soudi ghelouen an een hoen  Oft dat een hont bast  So en is v gheloue niet vast 790  Mi denct dat ghi mi saghen telt.  Waer toe ist goet dat ghi mi quelt  V gheloue en is niet vast  Nv hoort sprac elegast  Hi stac den coninc inden mont. 795  Een cruyt dat daer voor hem stont  Ende seyde nv suldi verstaen:  So ic te voren hebbe ghedaen.  Echter craeyde die hane ende sede  Also als hi te voren dede